ΓΡΑΠΤΗ ΕΡΩΤΗΣΗ E-1241/01

υποβολή: Juan Naranjo Escobar (PPE-DE) προς την Επιτροπή

(26 Απριλίου 2001)

Θέμα: Μείωση της χρήσης των ιδιωτικών μεταφορικών μέσων στις πόλεις

Η Ευρωπαϊκή Ένωση στοχεύει στη μείωση της χρήσης των ιδιωτικών μεταφορικών μέσων στις πόλεις, Η αρμόδια για τα ζητήματα περιβάλλοντος επίτροπος Margot Wallstrm καιπουργοί μερικών χωρών της ΕΕ

παρουσίασαν πρόσφατα στη Μαδρίτη την εκστρατεία της Ευρωπαϊκής Ημέρας χωρίς Αυτοκίνητα, που θα διοργανωθεί στις 22 Σεπτεμβρίου 2001 και στην οποία η Ευρωπαϊκή Επιτροπή θα επενδύσει ένα εκατομμύριο ευρώ. Προβλέπεται ότι η δράση αυτή για το έτος αυτό θα έχει μια μείζονα απήχηση, και ήδη δυο ακόμα χώρες, η Ολλανδία και η Ουγγαρία, έχουν αποφασίσει να προσχωρήσουν στην πρωτοβουλία αυτή. Ακόμα, γίνεται σκέψη να απευθυνθεί κάλεσμα ώστε να συνεργαστούν και χώρες που δεν ανήκουν στην Ένωση.

Πρωτοβουλίες όπως η παρούσα αποτελούν μέρος της προσπάθειας που πρέπει να καταβληθεί εντός της ΕΕ για την καταπολέμηση των αποτελεσμάτων της κλιματικής αλλαγής. Βέβαια, κατά κανένα τρόπο δεν επαρκούν. Για το λόγο αυτό ερωτάται: Τι άλλος τύπος πρωτοβουλιών πρόκειται να αναληφθεί από την Επιτροπή για να παρεμποδιστεί η καταστροφή του περιβάλλοντος προς την οποία κατευθυνόμαστε σχεδόν αναπότρεπτα; Υπάρχουν άλλα μέτρα εκ μέρους της Επιτροπής που να ευνοούν την καλλιέργεια μιας πολιτισμικής συμπεριφοράς που θα προάγει τις δημόσιες μεταφορές ή άλλες λιγότερο ρυπογόνες;

Απάντηση της κας Wallstrm εξ ονόματος της Επιτροπής

(21 Ιουνίου 2001)

Η θεμελιώδης αρχή, στην οποία βασίζονται οι ενέργειες προς την κατεύθυνση αυτή, είναι η ενσωμάτωση του περιβάλλοντος στις τομεακές πολιτικές, με σκοπό την επίτευξη αειφόρου ανάπτυξης (άρθρο 6 της συνθήκης του Άμστερνταμ). Στον τομέα των μεταφορών, η διαδικασία αυτήποστηρίζεται από την κοινή ομάδα εμπειρογνωμόνων μεταφορών και περιβάλλοντος, της οποίας προεδρεύουν από κοινού οι δύο Γενικές Διευθύνσεις Μεταφορών και Ενέργειας, και Περιβάλλοντος. Η ομάδα εμπειρογνωμόνων προέβη σε ανάλυση και διατύπωσε συστάσεις για δράση συνδεόμενη με τη στρατηγική του Συμβουλίου (Μεταφορών) για την ενσωμάτωση. Η πλέον πρόσφατη έκθεσή της είναι διαθέσιμη στο Internet(1).

Όσον αφορά ενέργειες για μεταστροφή προς άλλα μεταφορικά μέσα, όπως τις δημόσιες συγκοινωνίες και άλλους λιγότερο επιζήμιους τρόπους μεταφοράς, πρέπει να γίνει διάκριση μεταξύ αστικών καιπεραστικών συγκοινωνιών. Αναφορικά με τις δεύτερες, η πρόσφατη έκδοση της σιδηροδρομικής δέσμης(2) αναμένεται να συμβάλει ώστε να επιτευχθεί ο δεδηλωμένος στόχος της Επιτροπής να ανασυγκροτηθούν οι σιδηρόδρομοι. Η Επιτροπή βρίσκεται σε προχωρημένο στάδιο προπαρασκευής μιας Λευκής Βίβλου για την Κοινή Πολιτική Μεταφορών, στην οποία θα παρουσιάζονται περαιτέρω δράσεις στονπόψη τομέα. Όσον αφορά τις αστικές συγκοινωνίες, πέραν των δραστηριοτήτων ευαισθητοποίησης που σχετίζονται με την Ευρωπαϊκή Ημέρα Χωρίς Αυτοκίνητο, οι αρμοδιότητες της Επιτροπής περιορίζονται από την επικουρικότητα. Μεταξύ των δράσεων, συγκαταλέγονται η ανταλλαγή βέλτιστων πρακτικών σχετικά με τις αστικές συγκοινωνίες(3) και η χρηματοδότηση έργων επίδειξης, μέσω της πρωτοβουλίας Civitas (City-Vitality-Sustainability)(4). Η Επιτροπή θα αναπτύξει περαιτέρω τους συλλογισμούς της επί των αστικών συγκοινωνιών σε μια προσεχή ανακοίνωση για τον τομέα των εναλλακτικών καυσίμων, η οποία θα συμπεριλαμβάνει πρόταση οδηγίας που θα καθιερώνει απαίτηση να χρησιμοποιείται ένα ορισμένο ποσοστό βιο-καυσίμων, και μια προσεχή ανακοίνωση για τις καθαρές αστικές μεταφορές, που προβλέπεται για το τέλος του 2001.

(1) http://europa.eu.int/comm/environment/trans/.

(2) ΕΕ L 75 της 15.3.2001.

(3) http://www.eltis.org/.

(4) http://europa.eu.int/comm/energy_transport/en/cut_en/cut_civitas_en.html.